**Marlo Koponen** (s. 13. joulukuuta 1986 Imatra) on suomalainen entinen jääkiekkopuolustaja. Hän pelasi urallaan SM-liigaa Saimaan Pallossa, KooKoossa ja Mikkelin Jukureissa yhteensä 180 runkosarjaottelua tehopistein 3+12=15 ja yhden playout-ottelun ilman tehopisteitä. Koponen loi pääsarjauraa myös kahdella kaudella Tanskassa, jossa hän saavutti molempina kausinaan Metal Ligaenin hopeaa Gentofte Starsissa vuonna 2017 ja Herning Blue Foxissa vuonna 2018. Suurimman osan urastaan Koponen vietti kuitenkin Mestiksessä, jossa hän voitti Mestaruuden KooKoossa vuonna 2014 sekä Imatran Ketterässä vuosina 2019 ja 2021, joista jälkimmäisellä kaudella Koponen toimi joukkueen kapteenina. Hänet palkittiin samalla kaudella myös pudotuspelien arvokkaimpana pelaajana Håkan Hjerpe -palkinnolla. Koponen saavutti myös hopeaa KooKoossa vuonna 2015 sekä pronssia TUTO Hockeyssa vuonna 2013. Hän voitti Ketterässä myös Suomen Cupin vuosina 2018, 2019 ja 2021, joista viimeisimmän joukkueen kapteenina. Koponen oli pelityyliltään peruspuolustaja.

Koponen lopetti pelaajauransa loukkaantumisten vuoksi helmikuussa 2022, jolloin hän siirtyi samalla myös Ketterän Mestis-joukkueen apuvalmentajaksi.

Ura
---

Koponen on Saimaan Pallon kasvatti ja pelannut juniorina myös itävaltalaisessa Wiener Eislöwenissä sekä Yhdysvalloissa Dallas Ice Hawksin ja Coppell Cowboysin joukkueissa. Kaudella 2007–2008 hän pelasi ensimmäiset miesten pelinsä Mestis-joukkue Heinolan Kiekossa, jossa Koposen tulokaskausi toi 31 runkosarjaottelussa viisi syöttöpistettä. Kauden jälkeen hän palasi try-out -sopimuksella kasvattajaseuransa SaiPan SM-liigajoukkueeseen. Koponen teki liigadebyyttinsä kauden 2008–2009 avauskierroksella 11. syyskuuta 2008 vieraissa Oulun Kärppiä vastaan. Hänet merkittiin SaiPan nelospuolustajapariin Simo Pulkin viereen. Lokakuussa Koponen sai joukkueeseen jatkosopimuksen kevääseen 2010 saakka. Kaikkiaan hän pelasi tulokaskaudellaan 47 runkosarjaottelua tehopistein 0+3=3.

Kaudella 2009–2010 Koponen jäi pienempään rooliin ja haki pelituntumaa myös yhteistyöjoukkueesta Mikkelin Jukureista muutaman Mestis-kamppailun verran. Hän teki SM-liigassa 37 ottelussa tehot 0+1=1. Tammikuussa 2010 Koponen teki kaksivuotisen jatkosopimuksen SaiPan kanssa.

Kaudella 2010–2011 Koponen pelasi SaiPassa vain 19 runkosarjaottelua tehopistein 0+2=2. Hän pelasi ison osan kaudestaan lainalla Jukureissa, joita Koponen vahvisti kauden loppuun asti. Hän voitti kauden päätteeksi Mestis-hopeaa. Saman vuoden huhtikuussa Koponen purki yhteisymmärryksessä sopimuksensa SaiPan kanssa ja teki kesäkuussa vuoden mittaisen sopimuksen TUTO Hockeyn kanssa. Maaliskuussa 2012 hän teki vuoden mittaisen jatkosopimuksen seuran kanssa.

Koponen kuului kaudella 2012–2013 TUTOn suurimpiin onnistujiin hyvän oman pään pelaamisensa ansiosta. Hänen kauden ainoa maalinsa syntyi kevään 2013 pudotuspeleissä. Koponen jakoi lukemalla +21 koko Mestiksen tehotilaston voiton Jukurien Turo Asplundin kanssa ja voitti Jari Hirsimäki -palkinnon. Hän voitti kauden päätteeksi myös Mestis-pronssia. Kaudeksi 2013–2014 Koponen siirtyi 1+1-vuotisella KooKoohon. Hän nousi joukkueen varakapteeniksi ja voitti kauden päätteeksi Mestiksen mestaruuden. Toukokuussa 2014 KooKoo käytti Koposen sopimuksessa olleen option ja teki vuoden mittaisen jatkosopimuksen hänen kanssaan.

Kaudella 2014–2015 Koponen voitti KooKoon sisäisen tehotilaston sekä runkosarjassa lukemalla +24 että pudotuspeleissä lukemalla +10. Hän voitti kauden päätteeksi Mestis-hopeaa. Toukokuussa 2015 Koponen teki vuoden mittaisen jatkosopimuksen SM-liigaan nostetun KooKoon kanssa. Hän onnistui tekemään liigauransa avausmaalin lopulta kauden 2015–2016 toisella kierroksella uransa 105. SM-liigaottelussaan 12. syyskuuta 2015 Saimaan Palloa vastaan. Koponen teki kauden aikana kaikkiaan 45 runkosarjaottelussa tehot 2+2=4, jotka on hänen SM-liigan yhden kauden ennätyksensä.

Koponen oli kauden 2015–2016 jälkeen ilman sopimusta, kunnes hän palasi kauden 2016–2017 kynnyksellä KooKoohon kuukauden mittaisella sopimuksella paikkaamaan Julius Nyqvistin ja Robin Jacobssonin loukkaantumisia. Lyhyen sopimuksensa päätyttyä Koponen siirtyi marraskuussa loppukauden sopimuksella Tanskan Metal Ligaenin Gentofte Starsiin. Hän voitti siellä kauden päätteeksi hopeaa. Kesäkuussa 2017 Koponen teki joukkueen kanssa vuoden mittaisen jatkosopimuksen. Kaudella 2017–2018 hän oli Starsin tehokkain puolustaja tehoilla 2+15=17, kunnes tammikuussa 2018 Koponen vaihtoi loppukaudeksi samassa liigassa pelaavaan Herning Blue Foxiin. Hän voitti kauden päätteeksi hopeaa.

Kaudeksi 2018–2019 Koponen palasi kotiseudulleen Etelä-Karjalaan ja siirtyi kaksivuotisella sopimuksella Mestis-joukkue Imatran Ketterään. Hänet nimettiin joukkueen varakapteeniksi. Koponen voitti kauden päätteeksi Mestiksen mestaruuden. Hän voitti myös Suomen Cupin. Joulukuussa 2018 Ketterä lainasi Koposen alustavasti viikon mittaisella sopimuksella hänen aiempaan seuraansa Mikkelin Jukureihin, jotka nostettiin SM-liigaan kaksi vuotta aiemmin. Koponen paikkasi pääasiassa Teemu Suhosen ja Valtteri Hietasen poissaoloja. Hän sai siellä tililleen lopulta 19 runkosarjaottelua tehden neljä syöttöpistettä. Kaudella 2019–2020 Koponen oli viidellä osumallaan Ketterän eniten maaleja tehnyt puolustaja Joel Olkkosen ja Aku Alhon kanssa. Hänet valittiin Mestiksen marraskuun kuukauden kentälliseen. Koponen voitti kauden aikana myös Suomen Cupin. Toukokuussa 2020 hän teki Ketterän kanssa vuoden mittaisen jatkosopimuksen.

Koponen nimettiin kaudeksi 2020–2021 Ketterän kapteeniksi. Hän johdatti joukkueen kauden päätteeksi Mestiksen mestaruuteen. Heinäkuussa 2021 Koponen teki Ketterän kanssa vuoden mittaisen jatkosopimuksen. Kaudella hän johdatti joukkueen Suomen Cupin voittoon. Koponen kuitenkin kärsi loukkaantumisista ja pelasi runkosarjassa vain kymmenen ottelua, kunnes helmikuussa 2022 hän päätti lopettaa pelaajauransa. Koposen uutisoitiin samalla siirtyvän Ketterän apuvalmentajaksi Tuomo Rovon johtamaan valmennustiimiin.

Saavutukset
-----------

### Mestis

* Mestis mestaruus: 2013–14, 2018–19, 2020–21
* Hopeaa: 2010–11, 2014–15
* Pronssia: 2012–13

### Muita saavutuksia

* Tanskan liigan hopeaa: 2016-17, 2017-18
* Suomen Cup mestaruus: 2018, 2019, 2021
* Håkan Hjerpe -palkinto: 2020-21

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | SaiPa | A-SM | 39 | 0 | 4 | 4 | 46 | – | – | – | – | – |
| 2006–2007 | SaiPa | A-SM | 42 | 2 | 10 | 12 | 68 | – | – | – | – | – |
| 2007–2008 | HeKi | Mestis | 31 | 0 | 5 | 5 | 20 | – | – | – | – | – |
| 2008–2009 | SaiPa | SM-liiga | 47 | 0 | 3 | 3 | 18 | – | – | – | – | – |
| 2009–2010 | SaiPa | A-SM | 1 | 0 | 0 | 0 | 0 | – | – | – | – | – |
|  | SaiPa | SM-liiga | 37 | 0 | 1 | 1 | 16 | – | – | – | – | – |
|  | Jukurit | Mestis | 5 | 0 | 0 | 0 | 2 | – | – | – | – | – |
| 2010–2011 | SaiPa | SM-liiga | 19 | 0 | 2 | 2 | 12 | – | – | – | – | – |
|  | Jukurit | Mestis | 16 | 0 | 2 | 2 | 42 | 2 | 0 | 0 | 0 | 0 |
| 2011–2012 | TUTO Hockey | Mestis | 46 | 1 | 7 | 8 | 30 | 4 | 0 | 0 | 0 | 8 |
| 2012–2013 | TUTO Hockey | Mestis | 45 | 0 | 14 | 14 | 44 | 11 | 1 | 2 | 3 | 24 |
| 2013–2014 | KooKoo | Mestis | 50 | 1 | 9 | 10 | 50 | 17 | 0 | 6 | 6 | 20 |
| 2014–2015 | KooKoo | Mestis | 47 | 1 | 11 | 12 | 95 | 19 | 1 | 1 | 2 | 22 |
| 2015–2016 | KooKoo | SM-liiga | 45 | 2 | 2 | 4 | 28 | – | – | – | – | – |
| 2016–2017 | KooKoo | SM-liiga | 13 | 1 | 0 | 1 | 10 | – | – | – | – | – |
|  | Gentofte Stars | Tanska | 29 | 1 | 9 | 10 | 28 | 17 | 0 | 3 | 3 | 18 |
| 2017–2018 | Gentofte Stars | Tanska | 40 | 2 | 15 | 17 | 72 | – | – | – | – | – |
|  | Herning Blue Fox | Tanska | 9 | 0 | 3 | 3 | 10 | 8 | 0 | 0 | 0 | 6 |
| 2018–2019 | Ketterä | Mestis | 32 | 4 | 12 | 16 | 36 | 14 | 1 | 2 | 3 | 4 |
|  | Jukurit | SM-liiga | 19 | 0 | 4 | 4 | 14 | – | – | – | – | – |
| 2019–2020 | Ketterä | Mestis | 37 | 5 | 19 | 24 | 44 | – | – | – | – | – |
| 2020–2021 | Ketterä | Mestis | 23 | 0 | 7 | 7 | 28 | 8 | 0 | 3 | 3 | 4 |
| 2021–2022 | Ketterä | Mestis | 10 | 1 | 4 | 5 | 4 | – | – | – | – | – |
| 6 kautta | yhteensä | SM-liiga | 180 | 3 | 12 | 15 | 98 | – | – | – | – | – |
| 11 kautta | yhteensä | Mestis | 342 | 13 | 90 | 103 | 395 | 76 | 3 | 15 | 18 | 82 |
| 2 kautta | yhteensä | Tanska | 78 | 3 | 27 | 30 | 110 | 25 | 0 | 3 | 3 | 24 |

Lähteet
-------

* Marlo Koponen The Internet Hockey Databasessa (englanniksi)
* Marlo Koponen Eurohockey-sivustolla (englanniksi)
* Marlo Koponen *Elite Prospects*. Everysport Media Group AB.  (englanniksi)

### Viitteet

1. ↑  Järvenpää, Juha: Järvenpää: "Paikalliset pitivät meitä hulluina, mutta selkkauksilta vältyttiin" *Jatkoaika.com*.  20.3.2016. Jatkoaika r.y. Viitattu 13.11.2016.
2. 1 2 3 4 5 6 7 8 9 10  Marlo Koponen *Elite Prospects*. Everysport Media Group AB.  (englanniksi)
3. ↑  Marlo Koponen *Jatkoaika.com*. Jatkoaika r.y. Viitattu 30.1.2018.
4. 1 2  Marlo Koponen lopettaa pelaamisen - siirtyy loppukaudeksi Ketterän valmennusryhmään *kettera.net*.  21.2.2022. Imatran Ketterä Oy. Viitattu 21.2.2022.
5. ↑  HeKi vahvistui peräpäästä *Jatkoaika.com*.  10.5.2007. Jatkoaika r.y. Viitattu 5.2.2010.
6. ↑  Antti Nyrhinen SaiPaan, Pulkki ja Koponen try-outille *Jatkoaika.com*.  20.3.2008. Jatkoaika r.y. Viitattu 5.2.2010.
7. ↑  SM-liigan avauskierroksen kokoonpanot *yle.fi*.  11.9.2008. Yleisradio Oy. Viitattu 4.8.2021.
8. ↑  SaiPa solmi jatkosopimuksia *Jatkoaika.com*.  21.10.2008. Jatkoaika r.y. Viitattu 5.2.2010.
9. ↑  SaiPa lainaa Koposen Jukureihin *Jatkoaika.com*.  23.9.2009. Jatkoaika r.y. Viitattu 5.2.2010.
10. ↑  Jukurit saa jälleen apuja SaiPalta *Jatkoaika.com*.  2.10.2009. Jatkoaika r.y. Viitattu 5.2.2010.
11. ↑  Koponen, Tuominen ja Myllyniemi jatkavat SaiPassa *Jatkoaika.com*.  12.1.2010. Jatkoaika r.y. Viitattu 5.2.2010.
12. ↑  IL: Koponen vahvistaa Jukureita *Jatkoaika.com*.  14.3.2011. Jatkoaika r.y. Viitattu 26.3.2011.
13. ↑  Koponen ei jatka SaiPassa *Jatkoaika.com*.  28.4.2011. Jatkoaika r.y. Viitattu 1.9.2011.
14. ↑  TuTolle kovia sopimuksia – Vuorisalo tekee paluun *Jatkoaika.com*.  15.6.2011. Jatkoaika r.y. Viitattu 1.9.2011.
15. ↑  TUTO julkisti joukkueensa rungon *Jatkoaika.com*.  26.3.2012. Jatkoaika r.y. Viitattu 29.8.2012.
16. ↑  Kanerva, Mika; Sundell, Milla: TUTO Hockeyn pelaaja-arviot kaudella 2012-13: Nälkä kasvoi syödessä *Jatkoaika.com*.  21.3.2013. Jatkoaika r.y. Viitattu 21.3.2013.
17. ↑  KooKoo värväsi jykevän TUTO-puolustajan *Jatkoaika.com*.  19.6.2013. Jatkoaika r.y. Viitattu 26.6.2014.
18. ↑  Mestiksen mestari rysäytti raivolla – pelaajarunko kasassa *Jatkoaika.com*.  5.5.2014. Jatkoaika r.y. Viitattu 26.6.2014.
19. ↑  Elite Prospects - KooKoo *eliteprospects.com*. Everysport Media Group AB. Viitattu 24.5.2019. (englanniksi)
20. ↑  KooKoo julkisti Liiga-joukkueensa rungon - Malinen siirtyy Kouvolaan *Jatkoaika.com*.  6.5.2015. Jatkoaika r.y. Viitattu 14.8.2015.
21. ↑  Otteluseuranta *liiga.fi*.  12.9.2015. Jääkiekon SM-liiga Oy. Viitattu 19.9.2015.
22. ↑  KooKoon takalinjoilla loukkaantumisia - Koponen tulee paikkaamaan *Jatkoaika.com*.  14.9.2016. Jatkoaika r.y. Viitattu 17.9.2016.
23. ↑  Alkukauden Liigassa pelannut suomalaispuolustaja siirtyy ulkomaille *suomikiekko.com*.  16.11.2016. Nordic Sport Media. Viitattu 16.11.2016.
24. ↑  Søvsø, Michael: Marlo Koponen fortsætter i Gentofte Stars *faceoff.dk*.  7.6.2017. FACEOFF.  Arkistoitu 8.9.2017. Viitattu 8.9.2017. (tanskaksi)
25. ↑  Erfaren finsk ligaback skifter plads med Vento i Herning forsvaret *bluefox.dk*.  26.1.2018. Blue Fox Herning AS.  Arkistoitu 31.1.2018. Viitattu 30.1.2018. (tanskaksi)
26. ↑  Marlo Koponen palaa Tanskasta Imatralle ja Ketterä-paitaan: "Tässä kohtaa haluttiin kotiin" *imatralainen.fi*.  30.4.2018. Etelä-Suomen Media Oy.  Arkistoitu 28.5.2018. Viitattu 27.5.2018.
27. ↑  Tässä he ovat! – Ketterä äänesti tulevan kauden kapteeniston *imatralainen.fi*.  21.9.2018. Etelä-Suomen Media Oy.  Arkistoitu 10.7.2019. Viitattu 21.9.2018.
28. ↑  Laavainen vaihtuu Koposeen jukuripuolustuksessa - Nikkanen ja Suhonen sairastuvalle *Jatkoaika.com*.  18.12.2018. Jatkoaika r.y. Viitattu 24.5.2019.
29. ↑  Elite Prospects - Ketterä *eliteprospects.com*. Everysport Media Group AB. Viitattu 11.5.2020. (englanniksi)
30. ↑  Mestiksen marraskuun All Stars -kentällinen *mestis.fi*.  3.12.2019. Suomen Jääkiekkoliitto – Finlands Ishockeyförbund ry. Viitattu 4.12.2019.
31. ↑  Marlo Koponen ja Samuli Tanhua jatkavat Ketterässä myös kaudella 2020–2021 *kettera.net*.  8.5.2020. Imatran Ketterä Oy. Viitattu 8.5.2020.
32. ↑  Sarjakauden avaus lähestyy - Kapteenisto valittu *kettera.net*.  21.9.2020. Imatran Ketterä Oy. Viitattu 22.9.2020.
33. ↑  Koponen ja Paalanen Ketterässä myös kaudella 2021-22 *kettera.net*.  23.7.2021. Imatran Ketterä Oy. Viitattu 4.8.2021.